**TÁJÉKOZTATÓ**

**A Képviselő-testület tagjai számára**

**Budapest Főváros Kormányhivatalának az egészségügyi alapellátások körzeteiről szóló önkormányzati rendelettel kapcsolatos szakmai segítségnyújtásáról.**

Budapest Főváros Kormányhivatala Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (3) bekezdésében meghatározott törvényességi felügyeleti jogkörében az illetékességi területén található valamennyi kerületi önkormányzat rendeletalkotását vizsgálta atekintetben, hogy az önkormányzatok az egészségügyi alapellátásról szóló 2015. évi CXXIII. törvény vonatkozó rendelkezéseinek megfelelően alakították-e ki az egészségügyi alapellátási körzeteket.

Budapest Főváros II. Kerület Képviselő-testületének az egészségügyi alapellátások körzeteiről szóló 1/2019.(I.30.) önkormányzati rendeletével összefüggésben Budapest Főváros Kormányhivatala a melléklet szerinti szakmai segítségnyújtás keretében az Mötv. 133. § (3) bekezdése alapján az ellenőrzése során észrevételekkel élt, melyről az Mötv. 81. § (3) bekezdés e) pontjára hivatkozással tájékoztatom a T. Képviselő-testületet.

*A Kormányhivatal szakmai álláspontja alapján önkormányzati rendelet módosítással nem kell élnie a Képviselő-testületnek, a kormányhivatali szakmai segítségnyújtás a jövőre nézve adott iránymutatást az egészségügyi alapellátás tárgykörében. A Kormányhivatal az eljárási rendre és a rendelet szövegezésére vonatkozóan tesz szakmai ajánlást, mely szakmai iránymutatást beépítjük az önkormányzati rendeletalkotás gyakorlatába.*

Kérem tájékoztatásom szíves tudomásulvételét.

**Budapest, 2022. október 18.**

 **dr. Szalai Tibor**

 **Jegyző**